hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ոչ ոք պատասխան չտվեց. Գասպարիի գործը հիշելով | Forrights.am
Վարդգես Գասպարին Մարտի մեկի գործով դատապարտված այն երկու տասնյակից ավելի ընդդիմադիրներից է, ում նախկին իշխանությունները մեղադրեցին ու բանտ գցեցին, իսկ ներկաները արդարացրեցին:  Վճռաբեկ դատարանը, մեկ վարույթում քննելով Գասպարիի պաշտպանի և դատախազության ներկայացրած բողոքները, օրերս Գասպարիին արդարացնող որոշում ընդունեց, արձանագրելով նրա արդար դատաքննության իրավունքի խախտումը:
Նրա դեմ վկայությունները նույնպես հերթապահ բնութի էին: Մի ցուցմունք գրող կար՝ ոստիկան Էդգար Պետրոսյանը, որը որպես վկա անցնում էր մի քանի քաղբանտարկյալների գործերով: Դատարանում ասել էր, որ Վարդգես Գասպարին չի ենթարկվել իր և մյուս ոստիկանի պահանջներին՝ հեռանալ Ազատության Հրապարակից, և քաշքշել ու հարվածել է իրեն: Սակայն նա չէր հիշում անգամ իր ոստիկան-ղեկավարների անունները: Ամնեզիան ևս Մարտի  մեկի գործերով քաղբանտարկյալների դեմ վկայություն տվողների սովորական վիճակն էր:
Դատավարության օրերին նա տեղեկություն էր ստացել, որ վկան  ազգակցական կապ ունի դատավոր Արշակ Պետրոսյանի հետ, որ նրանց ազգանունների նույնությունը պատահական չէ: Երկուսն էլ ծնունդով Կապանից են: Շուշանյանն այս մասին հայտարարել էր դատարանում դատավոր Պետրոսյանի ինքնաբացարկը պահանջելով: «Արշակ Պետրոսյանը ժպտալով պատասխանեց, որ իրենք ազգական չեն: Սակայն տարիներ անց, Կապանի մի բանկչից հավաստիացում ստացա, որ դատավորն ու ոստիկանն, իրոք, ազգակցական կապ ունեն», — պատմում է փաստաբանը:
Մինչ օրս Մուշեղ Շուշանյանը մանրամասն հիշում է ապացույցները, որոնք ի հայտ էին բերում, որ մեղադրանքը շինծու է և որոնք դատավոր Արշակ Պետրոսյանը թույլ չէր տալիս դրանք ներկայացնել: Զավեշտալի չ՞ի, որ նույն  մարմինը՝ դատախազությունը,  մեկ այսպիսի գործ է սարքում ու «կառավարում», իսկ հետո էլ բողոք է բերում վճռաբեկ դատարան իր իսկ կայացրած որոշման դեմ: «Զավեշտալի չէր լինի, եթե կեղծ մեղադրանքի հեղինակներն ու այն դակող դատավորները  պատասխանատվության ենթարկվեին: Այդ դեպքում  դատախազության բողոքը տրամաբանական կլիներ: Բայց ոչ ոք այդ գործերով պատասխանատվության չի ենթարկվել: Սա ձեռառնոցի է», — ասում է Մուշեղ Շուշանյանը Forrights.am-ին պատասխանելով:
Գասպարիի դատավարության որոշ դրվագներ այսօր սարսափ երազ են հիշեցնում: Կալանավայրում նրա նկատմամբ անմարդկային վերաբերմունքի, խոշտանգումների դեպքեր էին եղել: ՄԻԵԴ երկու վճիռ կա նրա գործով:
Ճնշումներում օգտագործել էին Վարդգեսի խցակիցներին: Բոլորի նկատմամբ էլ այդ մեթոդը կիրառվում էր՝ քրեականներին տրամադրել Մարտի 1-ի գործով կալանավորների դեմ: Վարդգես Գասպարիին տեղափոխել էին այլ խուց, Արթիկի բերդ, որտեղ նրան ֆիզիկապես ոչնչացնելու փորձ էր կատարվել: Ի տարբերություն մյուս կալանավորների, Գասպարին դատարանում բարձրաձայնում էր բերդում իր հետ կատարվածը: Ի պատասխան Արշակ Պետրոսյանից հորդոր էր ստացել՝ մեմուարներ մի գրեք:
Դատախազությունից մեղադրանքը այս գործով ներկայացրել են նախ՝ Արամ Ամիրզադյանը, ապա դատախազության «ծանր հրետանին»՝ դատախազ Կորյուն Փիլոյանը: «Նրանց թվում էր, Գասպարիի գործն արագ ավարտելու են, սակայն անսպասելիորեն իրենց համար բարդություններ առաջացան, ու տեսնելով, որ գործը ըստ ծրագրվածի չի ընթանում, Վարդգեսի ու իմ դեմ սանկցիաներ կիրառեցին», — հիշում է Մուշեղ Շուշանյանը: Նրա դեմ քրեական գործ հարուցվեց դատարանի նկատմամբ անհարգալից վերաբերմունքի համար, նրան զրկեցին արտոնագրից: Հետագայում սակայն Սահմանադրական դատարանը հակասահմանադրական ճանաչեց այդ հոդվածը:
Հիշում է Վարգես Գասպարին. «Դատական վերջին նիստի ժամանակ Շուշանյանը պահանջեց «Ա-1 պլյուսի» տեսագրությունը ներկայացնել, որից երևում էր, որ իմ դեմ ցուցմունք գրող ոստիկանը ինձ չի ուղեկցել, ինչպես պնդում էր, որ ուղեկցողները բոլորովին այլ մարդիկ են եղել: Դատավորը մերժեց այդ միջնորդությունը: Շուշանյանն ուզեց թողնի գնա, բայց կարգադրիչները թույլ չտվեցին: Նրանք Կորյուն Փիլոյանի դրդմամբ բռնել էին Մուշեղի ձեքերը ու չէին թղնում, որ նա դուրս գա, իսկ դատավորը արագ կարդում էր այն, ինչ պետք է ասեր, որ շուտ ավարտի գործը»:
«Հիմա դատական համակարգը գործադիրի կցորդ չի այլևս, — դեպքերից 10 տարի անց գնահատում է Վարդգես Գասպարին, —  գործադիրից կարգադրություններ չեն արվում դատարանին, սակայն ազդեցության մյուս միջոցները չեն վերացել՝ նախկին կապերը, որոնք եղել են ուժային կենտրոնների հետ, վարչական, և այլն, նրանց հետ, ովքեր իրենց դատավոր են նշանակել: Կա փոխհատուցումների մեխանիզմ՝ ես այն ժամանակ այս ինչ խնդիրը լուծել եմ, և դու ինձ պարտք ես, և այլն: Մենք չունենք երաշխիքներ որ այդ ազդեցությունները  վերացել են»:
Ի՞նչ պետք է անել, պատժե՞լ դատավորներին: «Այս դատավորները պետք է խոսեն, իրենց կարծիքը հայտնեն այդ դեպքերի վերաբերյալ», — պատասխանեց նախկին քաղբանտարկյալը:
— Բայց նրանք չեն ցանկանա այդ մասին խոսել, պետական պարտադրա՞նք պետք է լինի նրանց պատասխանատվության ենթարկելու:
— Ոչ, պետական պարտադրանքը կլինի միջամտություն դատական համակարգին: Հանրային ազդեցություն է պետք: Հանրության ավելի  մեծ շրջանակներ պետք է պահանջատեր դառնան:
Հ.Գ. Գասպարիի գործը այն  ժամանակվա դատախազությունը տապալում համարեց: Դատավոր Արշակ Պետրոսյանին Կենտրոն-Նորք Մարաշի դատարանից «աքսորեցին» Նոր Նորքի դատարան, իսկ հետագայում էլ նա դարձավ քաղգործեր քննող  դատավոր: Նրան հանձնարարվեց մի ոլորտ, որի հետ նա նախկինում կապ չէր ունեցել:
Նախորդ նյութըՍերժանտ Քաջիկ Արշակյանը իր տանկով խոցել է հակառակորդի 4 տանկ
Հաջորդ նյութըԻրավիճակն առաջնագծում․ ինտենսիվ մարտեր են ընթացել Շուշի-Քարին տակ հատվածում
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.